CELEX: 32006R1980
Language: ro
Date: 2006-12-20
Title: Regulamentul (CE) nr. 1980/2006 al Comisiei din 20 decembrie 2006 de stabilire a unor măsuri tranzitorii de modificare a Regulamentului (CE) nr. 2076/2002 și a Deciziilor 2001/245/CE, 2002/928/CE și 2006/797/CE în ceea ce privește continuarea utilizării anumitor substanțe active care nu sunt incluse în anexa I la Directiva 91/414/CEE ca urmare a aderării BulgarieiText cu relevanță pentru SEE.

Anunţ juridic important

|

32006R1980

Jurnalul Oficial L 368 , 23/12/2006 p. 0096 - 0098 Jurnalul Oficial L 314 , 01/12/2007 p. 0638 - 0640

		20061220Regulamentul (CE) nr. 1980/2006 al Comisieidin 20 decembrie 2006de stabilire a unor măsuri tranzitorii de modificare a Regulamentului (CE) nr. 2076/2002 și a Deciziilor 2001/245/CE, 2002/928/CE și 2006/797/CE în ceea ce privește continuarea utilizării anumitor substanțe active care nu sunt incluse în anexa I la Directiva 91/414/CEE ca urmare a aderării Bulgariei(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de aderare a Bulgariei și a României, în special articolul 4 alineatul (3),având în vedere Actul de aderare a Bulgariei și a României, în special articolul 42,întrucât:(1) Regulamentul (CE) nr. 2076/2002 al Comisiei [1] și Deciziile 2001/245/CE [2], 2002/928/CE [3] și 2006/797/CE [4] ale Comisiei conțin dispoziții privind neincluderea anumitor substanțe active în anexa I la Directiva 91/414/CEE și retragerea de către statele membre a tuturor autorizațiilor pentru produsele fitosanitare care conțin aceste substanțe active. Actele respective prevăd derogări care permit continuarea utilizării anumitor substanțe pentru o perioadă limitată până la găsirea unor soluții alternative.(2) Bulgaria a solicitat măsuri tranzitorii pentru anumite substanțe active pentru a se asigura că producția poate fi oprită treptat sau se poate prezenta un dosar care îndeplinește cerințele Directivei 91/414/CEE.(3) În colaborare cu experți din statele membre, au fost prezentate și evaluate informații de către Comisie, care au arătat necesitatea continuării utilizării substanțelor în cauză. Prin urmare, este justificat să se permită, în condiții stricte destinate minimizării oricărui risc posibil, o perioadă mai îndelungată pentru retragerea autorizațiilor existente pentru utilizări esențiale pentru care nu este disponibilă în prezent nici o soluție alternativă.(4) Prin urmare, Regulamentul (CE) nr. 2076/2002 și Deciziile 2001/245/CE, 2002/928/CE și 2006/797/CE ar trebui modificate în consecință.(5) Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală,ADOPTĂ PREZENTUL REGULAMENT:Articolul 1Regulamentul (CE) nr. 2076/2002 se modifică după cum urmează:1. La articolul 2 se adaugă următorul alineat (4):"(4) Prin derogare de la alineatul (3), în cazul autorizațiilor pentru produsele fitosanitare care conțin substanțele enumerate în coloana A din anexa II, Bulgaria poate menține în vigoare autorizațiile pentru produsele fitosanitare care conțin aceste substanțe pentru utilizările menționate în coloana C până la 30 iunie 2009, cu respectarea următoarelor condiții:(a) prelungirea utilizării să fie acceptată numai în măsura în care aceasta nu are efecte dăunătoare asupra sănătății umane sau animale și nici o influență inacceptabilă asupra mediului;(b) produsele fitosanitare de acest tip care rămân pe piață să fie etichetate din nou astfel încât să respecte restricțiile de utilizare;(c) să se impună toate măsurile adecvate care urmăresc să reducă riscurile;(d) să se caute cu seriozitate soluții alternative.Bulgaria informează Comisia cu privire la măsurile luate în aplicarea prezentului alineat și, în special, cu privire la măsurile luate în conformitate cu literele (a)-(d), până la data de 31 decembrie a fiecărui an."2. La articolul 3 se adaugă următoarea literă (c):"(c) în cazul utilizărilor pentru care autorizația trebuie retrasă până la 30 iunie 2009, să expire cel târziu la 31 decembrie 2009."3. Anexa II se modifică după cum urmează:(a) titlul se înlocuiește cu următorul text:"Lista autorizațiilor menționate la articolul 2 alineatele (3) și (4)".(b) în rândul cu privire la bensultap, la coloana B se adaugă "Bulgaria", iar la coloana C se adaugă "Floarea-soarelui, sfeclă, cartofi și lucernă";(c) în rândul cu privire la prometrin, la coloana B se adaugă "Bulgaria", iar la coloana C se adaugă "Floarea-soarelui, bumbac și umbelifere";(d) în rândul cu privire la terbufos, la coloana B se adaugă "Bulgaria", iar la coloana C se adaugă "Limitat pentru utilizatorii profesionali cu echipament de protecție adecvat. Tratament al solului pentru cartofi, tutun, bumbac și sfeclă."Articolul 2Decizia 2001/245/CE se modifică după cum urmează:1. Articolul 2 se înlocuiește cu următorul text:"Articolul 2(1) Statele membre se asigură că:(a) autorizațiile pentru produsele fitosanitare care conțin zineb se retrag în termen de șase luni de la data adoptării prezentei decizii;(b) de la data adoptării prezentei decizii, nu se mai acordă sau reînnoiesc autorizațiile pentru produsele fitosanitare care conțin zineb, în conformitate cu derogarea prevăzută la articolul 8 alineatul (2) din Directiva 91/414/CEE.(2) Prin derogare de la alineatul (1), în cazul autorizațiilor pentru produsele fitosanitare care conțin zineb, Bulgaria poate menține în vigoare autorizațiile pentru produsele fitosanitare care conțin această substanță pentru utilizarea la culturi horticole, viță-de-vie, tutun, mere și fructe sâmburoase, cu condiția ca:(a) prelungirea utilizării să fie acceptată numai în măsura în care aceasta nu are efecte dăunătoare asupra sănătății umane sau animale și nici o influență inacceptabilă asupra mediului;(b) produsele fitosanitare de acest tip care rămân pe piață să fie etichetate din nou astfel încât să respecte restricțiile de utilizare;(c) să se impună toate măsurile adecvate care urmăresc să reducă riscurile;(d) să se caute cu seriozitate soluții alternative.Bulgaria informează Comisia cu privire la măsurile luate în aplicarea prezentului alineat și, în special, cu privire la măsurile luate în conformitate cu literele (a)-(d), până la data de 31 decembrie a fiecărui an."2. La articolul 3 se adaugă un al doilea paragraf:"Prin derogare de la primul paragraf, orice termen acordat de Bulgaria, în conformitate cu articolul 4 alineatul (6) din Directiva 91/414/CEE, pentru utilizările menționate la articolul 2 alineatul (2), trebuie să fie cât de scurt posibil și să expire cel târziu la 31 decembrie 2009."Articolul 3Decizia 2002/928/CE se modifică după cum urmează:1. La articolul 2, se adaugă următoarea literă (d):"(d) în cazul autorizațiilor pentru produsele fitosanitare care conțin substanțele enumerate în coloana A din anexă, Bulgaria poate menține în vigoare autorizațiile pentru produsele fitosanitare care conțin aceste substanțe pentru utilizările menționate în coloana C până la 30 iunie 2009, cu respectarea următoarelor condiții:(i) prelungirea utilizării să fie acceptată numai în măsura în care aceasta nu are efecte dăunătoare asupra sănătății umane sau animale și nici o influență inacceptabilă asupra mediului;(ii) produsele fitosanitare de acest tip care rămân pe piață să fie etichetate din nou astfel încât să respecte restricțiile de utilizare;(iii) să se impună toate măsurile adecvate care urmăresc să reducă riscurile;(iv) să se caute cu seriozitate soluții alternative.Bulgaria informează Comisia cu privire la măsurile luate în aplicarea prezentului alineat, în special cu privire la măsurile luate în conformitate cu literele (a)-(d), până la data de 31 decembrie a fiecărui an."2. La articolul 3, se adaugă următoarea literă (c):"(c) în cazul utilizărilor pentru care autorizația trebuie retrasă până la 30 iunie 2009, să expire cel târziu la 31 decembrie 2009."3. În anexă, în rândul cu privire la benomil, la coloana B se adaugă "Bulgaria", iar la coloana C se adaugă "Limitat pentru utilizatorii profesionali cu echipament de protecție adecvat. Plantații viticole, piersici, roșii și tutun."Articolul 4Decizia 2006/797/CE se modifică după cum urmează:1. La articolul 3, alineatul (2) se înlocuiește cu următorul text:"(2) Prin derogare de la alineatul (1) și de la articolul 2, Bulgaria poate menține în vigoare autorizațiile pentru produsele fitosanitare care conțin tetratiocarbonat de sodiu în cazul utilizărilor menționate în coloana C până la 30 iunie 2009, cu respectarea următoarelor condiții:(a) prelungirea utilizării să fie acceptată numai în măsura în care aceasta nu are efecte dăunătoare asupra sănătății umane sau animale și nici o influență inacceptabilă asupra mediului;(b) produsele fitosanitare de acest tip care rămân pe piață să fie etichetate din nou astfel încât să respecte restricțiile de utilizare;(c) să se impună toate măsurile adecvate care urmăresc să reducă riscurile;(d) să se caute cu seriozitate soluții alternative.(3) Statul membru în cauză informează Comisia, până la data de 31 decembrie a fiecărui an, cu privire la măsurile adoptate în conformitate cu alineatele (1) și (2), în special cu privire la acțiunile desfășurate în conformitate cu literele (a)-(d) de la fiecare alineat."2. La articolul 4, al treilea paragraf se înlocuiește cu următorul text:"În cazul în care, în conformitate cu articolul 3 alineatul (1), autorizațiile trebuie retrase până la 31 mai 2010, termenul expiră la 30 noiembrie 2010.În cazul în care, în conformitate cu articolul 3 alineatul (3), autorizațiile trebuie retrase până la 30 iunie 2009, termenul expiră la 31 decembrie 2009."3. În anexa la Decizia 2006/797/CE, titlul anexei se înlocuiește cu "Lista autorizațiilor menționate la articolul 3 alineatele (1) și (2)". În rândul cu privire la tetratiocarbonatul de sodiu, la coloana B se adaugă "Bulgaria", iar la coloana C se adaugă "Dezinfecția solului în horticultură și în plantațiile viticole."Articolul 5Prezentul regulament intră în vigoare sub rezerva și la data intrării în vigoare a Tratatului de aderare a Bulgariei și a României.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 20 decembrie 2006.Pentru ComisieMarkos KyprianouMembru al Comisiei[1] JO L 319, 23.11.2002, p. 3. Regulament modificat ultima dată prin Regulamentul (CE) nr. 1335/2005 (JO L 211, 13.8.2005, p. 6).[2] JO L 88, 28.3.2001, p. 19.[3] JO L 322, 27.11.2002, p. 53. Decizie modificată ultima dată prin Regulamentul (CE) nr. 1335/2005.[4] JO L 324, 23.11.2006, p. 8.--------------------------------------------------